SPIRIT Slovenija, javna agencija (v nadaljevanju: SPIRIT) na podlagi Programa dela SPIRIT za leti 2013 in 2014 ter Licenčno pogodbo sklenjeno med Uradom Vlade RS za komuniciranje in SPIRIT z dne 21.03. 2013, ter ob smiselni uporabi 22. člena Zakona o stvarnem premoženju države in samoupravnih lokalnih skupnosti (Ur.l. RS, št. [86/2010](http://www.uradni-list.si/1/objava.jsp?urlid=201086&stevilka=4654), [75/2012](http://www.uradni-list.si/1/objava.jsp?urlid=201275&stevilka=2849), [47/2013](http://www.uradni-list.si/1/objava.jsp?urlid=201347&stevilka=1783)-ZDU-1G) objavlja

**JAVNI POZIV**

**k oddaji ponudbe za izvajalca za ekskluzivno trženje izdelkov linije**

**»I FEEL** S**LOVE**NIA**«, za dobo 5 let**

1. Naziv in sedež naročnika:

Javna agencija Republike Slovenije za spodbujanje podjetništva, inovativnosti, razvoja, investicij in turizma, Dimičeva ulica 13, 1000 Ljubljana

1. Cilj javnega poziva:

Z javnim pozivom želimo pridobiti tržnika, ki bo imel interes tržiti izdelke z blagovno znamko »I feel Slovenia«, intenzivno sodelovati z naročnikom pri vzpostavitvi in širjenju prodajnih mest, naboru izdelkov in iskanju drugih inovativnih pristopov prodaje.

Naročnik pričakuje, da bodo izdelki kakovostni ter v čim večji meri oblikovani in/ali izdelani v Sloveniji.

Naročnik bo tržniku nudil podporo pri obveščanju javnosti o naboru izdelkov z oznako »I feel Slovenia« in prodajnih mestih v okviru svoje dejavnosti (info linki, kontaktna oseba, objava novic na spletni strani ipd.).

1. Predmet javnega poziva:

SPIRIT Slovenija, javna agencija vabi zainteresirane subjekte k predložitvi ponudb za pridobitev podlicence za izkoriščanje blagovne in storitvene znamke “I FEEL SLOVENIA”, za dobo petih let.

Pridobitev podlicence zajema izdelavo prodajnih izdelkov, distribucijo, promocijo in prodajo izdelkov. Podlicenčnik pridobi tudi možnost prodaje izdelkov preko e-trgovine.

Priročnik znamke, ki ga mora pri pripravi ponudbe in trženju izdelkov upoštevati ponudnik, je na voljo na povezavi: <http://www.ukom.gov.si/fileadmin/ukom.gov.si/pageuploads/dokumenti/2008arhiv/IFS/prirocnik-znamka-slovenije.pdf>.

Ustrezne datoteke za oblikovanje oz. tisk ponudnik pridobi na podlagi izpolnjenega obrazca na povezavi:

http://www.ukom.gov.si/si/promocija\_slovenije/znamka\_slovenije\_i\_feel\_slovenia/obrazec\_za\_pridobitev\_dovoljenja\_za\_promocijsko\_uporabo\_znamke/

SPIRIT bo izbranemu ponudniku podelil podlicenco za prodajo izdelkov iz kategorij in podkategorij navedenih v spodnji tabeli. Izdelki morajo biti izdelani iz naravnih gradiv značilnih za Slovenijo (npr. lesa, gline, kamna, kovine, šibja ali slame), razen pri izdelkih, kjer to ni mogoče.

|  |  |  |
| --- | --- | --- |
|  | KATEGORIJE | PODKATEGORIJE |
| 1 | Splošni promocijski izdelki | Klasični promocijski izdelki, kot npr.: majica, kapa, šal, dežnik, skodelica, magnet, razglednica ipd. |
| Navijaški rekviziti, kot npr.: kapa, klobuk, pleten šal, zastava oz. transparent, velika rokavica ipd. |
| Izdelki za otroke (igrače, oblačila, izobraževalni pripomočki, učila, izdelki za življenje v naravi ali z njo) družabne igre za otroke in odrasle. Zaželeno je, da imajo igrače pridobljeno oznako »DOBRA IGRAČA«. |
| Zbirateljski izdelki (npr.: magnet, žlička, naprstnik, krožnik, prtički ipd.) |
| Duhoviti izdelki (npr. majice in razglednice z duhovitimi napisi ipd.) |
| 2 | Priložnostni promocijski izdelki | Izdelki, ki se navezujejo na posamezne prireditve, dogodke, srečanja (protokolarne, športne, gospodarske, kulturne idr.) |
| Izdelki, ki nastanejo v okviru" co-brandinga"[[1]](#footnote-1) |
| 3 | Izdelki področja nacionalne in (ali) regionalne kulinarike in gastronomije. Pri tem so mišljena tako živila, ki jih ni potrebno hraniti v hladilnikih, kot tudi orodja  ter priprave za izdelavo in postrežbo značilnih slovenskih jedi. Pri slednjih je potrebno upoštevati tudi vse tiste, ki imajo pridobljene ustrezne slovenske ali evropske znake zaščite (npr. geografske oznake idr.). | Nepokvarljivi živilski (prehranski) izdelki, ki jih ni potrebno hraniti v hladilniku (npr. vina, žgane pijače, sadni sokovi, sol in solni cvet, bučno olje, oljčno olje, čokolade idr.) |
| Orodja in pripomočki za pripravo značilnih slovenski jedi (npr. potičniki, druga lončena posoda, lonec za kuhanje bograča, pekve ali črepnje, posebne lesene deske za rezanje salam in klobas, predpasniki, prijemalne krpe in rokavice, idr.) |
| Orodja in pripomočki za postrežbo jedi in pijač (oprema za pripravo značilnih slovenskih pogrinjkov, noži in druga oprema za postrežbo sirov, orodja za postrežbo vin idr.) |
| 4 | Rokodelski izdelki | Izdelki z oznako »Rokodelstvo, Art&Craft, Slovenija«, ki jo podeljuje Obrtno podjetniška zbornica Slovenije. |
| Rokodelski izdelki in izdelki maloserijskega ter unikatnega oblikovanja, ki imajo ustrezna slovenska ter mednarodna priznanja in nagrade ter certifikate. |
| 5 | Ostali izdelki po izboru izbranega ponudnika | prodaja po potrditvi naročnika |

1. Pogoji za kandidiranje:

Ponudbo lahko odda pravna oseba ali samostojni podjetnik posameznik, ki ima najmanj dve leti do oddaje ponudbe kot glavno dejavnost registrirano dejavnost trgovine ali posredovanja ali proizvodnje in jo v obdobju zadnjih dveh let do oddaje ponudbe tudi dejansko opravlja. Ponudnik ne sme biti v stečajnem postopku, postopku prisilne poravnave, likvidacije ali katerem koli drugem postopku prenehanja poslovanja.

1. Vsebina ponudbe:

Ponudnik mora v ponudbi predložiti:

* koncept prodaje izdelkov (zamisel o količini, naboru in načinu prodaje), ki mora vsebovati opis aplikacije vsebine znamke na 10 izdelkov v naboru iz 3. točke, opis in oblikovno rešitev za teh deset izdelkov, njihovo embalažo in izgled prodajnih mest (npr. kotiček, stojalo, stojnica ipd.) ter videnje edinstvenosti in inovativnosti teh izdelkov, poleg tega pa tudi koncept za prodajo izdelkov v spletni trgovini;
* seznam vseh izdelkov, ki jih ponudnik namerava prodajati
* izpolnjene obrazce 1, 2 in 3 s prilogo (seznam prodajnih mest, ki mora vsebovati vsaj naziv in naslov prodajnega mesta),
* vzorec pogodbe parafiran na vsaki strani.

Vse stroške povezane s pripravo ponudbe nosi ponudnik.

1. Merila za izbiro pridobitelja podlicence:

Ponudnik bo izbran na podlagi naslednjih meril:

|  |  |  |  |
| --- | --- | --- | --- |
| Številka merila | MERILO | KRITERIJI ZA OCENJEVANJE | ŠT. TOČK |
| 1 | OBLIKOVNA REŠITEV, EDINSTVENOST in INOVATIVNOST ZA IZBRANIH DESET IZDELKOV ter NJIHOVO EMBALAŽO in KOTIČKE NA PRODAJNIH MESTIH | * dovršenost oblikovne rešitve za deset izbranih izdelkov (0-10 točk) * stopnja edinstvenosti in inovativnosti desetih izbranih izdelkov (0-5 točk) * dovršenost embalaže v kateri bodo izdelki pakirani in pripravljeni za prodajo – poudarek na ekologiji, možnosti recikliranja, pristnost, enostavnost (0-5 točk) * kreativnost oblikovanja kotičkov na prodajnih mestih – poudarek na prepoznavnosti, ekologiji, enostavnosti, inovativnosti (0-10 točk) | do 30 točk |
| 2 | ŠTEVILO PRODAJNIH MEST PO SLOVENIJI | * vsakih 10 prodajnih mest prinese 1 točko, pri čemer lahko ponudnik pri tem merilu dobi največ 10 točk | do 10 točk |
| 3 | TIPI PRODAJNIH MEST PO SLOVENIJI | Tipi prodajnih mest:   1. bencinski servisi, 2. nakupovalni centri in supermarketi 3. specializirane prodajalne 4. hoteli (tudi hostli, apartmaji ipd.) 5. letališča 6. turistično informacijski centri 7. mobilna prodajna mesta (npr. stojnice na prireditvah ipd.) 8. e-prodajna mesta 9. \_\_\_\_\_\_(drug tip prodajnega mesta, ki ga opredeli ponudnik) 10. \_\_\_\_\_ (drug tip prodajnega mesta, ki ga opredeli ponudnik)   Vsak od navedenih tipov prodajnih mest, na katerih bo ponudnik prodajal izdelke »I feel Slovenia«, prinese 0,5 točke. | do 5 točk |
| 4 | VIŠINA LICENČNINE V IZDELKIH, KI JO PONUJA ZA SPIRIT | SPIRIT od ponudnika pričakuje licenčnino v naravi, v višini najmanj 3% glede na število vseh prodanih izdelkov (na prodajnih mestih in v spletni trgovini). Ponudba, ki ne bo zagotavljala licenčnine v višini najmanj 3%, bo zavrnjena.  Pri merilu *višina licenčnine v izdelkih, ki jo ponuja za SPIRIT,* vsakega dodatnega 0,5% licenčnine, ponudniku prinese 1 točko. Za licenčnino v višini do vključno 3%, ponudnik ne dobi točk pri tem merilu.  Ponudnik lahko pri tem merilu dobi največ 15 točk. | do 15 točk |
|  | SKUPAJ | | največ 60 točk |

Ocenjuje se na cele točke, razen pri merilu 3 (tipi prodajnih mest po Sloveniji), kjer posamezen tip prinese 0,5 točke.

Podlicenčna pogodba bo sklenjena s ponudnikom, ki bo na podlagi meril dosegel največje skupno število točk.

Končen nabor izdelkov za prodajo mora potrditi naročnik. Usklajen in potrjen nabor izdelkov bo priloga podlicenčne pogodbe, ki bo sklenjena z izbranim ponudnikom.

Podrobnosti povezane s pravicami in obveznostmi tržnika so natančneje razvidne iz vzorca pogodbe, ki je dostopen na povezavi navedeni v točki 9. tega poziva.

1. Rok za prejem ponudb:

Ponudbe morajo prispeti na naslov naročnika: SPIRIT Slovenija, javna agencija, Dimičeva 13, 1000 Ljubljana, do 19.12.2013 do 12h. Na ovojnici mora biti navedeno: »Ponudba za tržnika – ne odpiraj«

1. Pregled ponudb in postopek ocenjevanja:

Prispele ponudbe bo pregledala in ocenila strokovna komisija, ki jo bo imenoval direktor SPIRIT. Komisija bo preverila pravočasnost, pravilnost in popolnost prejetih ponudb ter na podlagi navedenih kriterijev ocenila pravočasne in popolne ponudbe.

Ponudnika, ki ne bo oddal popolne ponudbe bo strokovna komisija pozvala, da ponudbo v roku 3 delovnih dni od prejema poziva, dopolni. Če ponudnik ponudbe ne dopolni v roku, se njegova ponudba izloči iz nadaljnjega postopka kot nepopolna.

Komisija o svojem delu vodi zapisnike, sestanki komisije pa niso javni.

Izbrana bo ponudba, ki bo v postopku ocenjevanja prejela največ točk. Naročnik si pridržuje pravico, da ne izbere nobene od prispelih ponudb.

Odločitev komisije je dokončna, pritožbe niso mogoče.

Z izbranim ponudnikom bo sklenjena podlicenčna pogodba za obdobje 5 let.

1. Podrobnejša dokumentacija, ki je sestavni del tega poziva (obrazci, vzorec pogodbe) in druga navodila v zvezi z javnim pozivom, so na voljo na povezavi <http://www.slovenia.info/si/Javni-razpisi-in-pozivi.htm?ppg_javni_razpisi=0&lng=1>. Vprašanja v zvezi z javnim pozivom lahko do 9.12.2013 oddate na e-naslov marija.rozman@spiritslovenia.si. Vsa vprašanja in odgovori bodo objavljeni na spletni strani naročnika najkasneje 13.12.2013.

Boštjan Skalar

v.d. direktorja

**OBRAZEC 1 – Podatki o ponudniku**

|  |  |
| --- | --- |
| Naziv ponudnika: |  |
| Zakoniti zastopnik ponudnika: |  |
| Naslov ponudnika: |  |
| Davčna številka ponudnika: |  |
| Matična številka ponudnika: |  |
| Telefonska številka ponudnika: |  |
| e-naslov ponudnika: |  |
| Številka TRR in banka ponudnika: |  |
| Kontaktna oseba: |  |
| Telefon kontaktne osebe: |  |
| e-naslov kontaktne osebe: |  |

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponudnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žig in podpis zakonitega zastopnika)

**OBRAZEC 2 – Nabor 10 izdelkov**

Nabor 10 izdelkov ponudnika izmed tistih, ki jih bo prodajal, pri čemer mora iz vsake od kategorij izdelkov navedenih v tabeli pod točko 3. tega poziva, izbrati 2 izdelka. Izdelki v naboru bodo predmet ocenjevanja:

|  |  |  |  |  |  |
| --- | --- | --- | --- | --- | --- |
|  | KATEGORIJE | PODKATEGORIJE | **NABOR PONUDNIKA** | **Izdelan v Sloveniji[[2]](#footnote-2)** | **Oblikovan v Sloveniji[[3]](#footnote-3)** |
| 1 | Splošni promocijski izdelki | Klasični promocijski izdelki, kot npr.: majica, kapa, šal, dežnik, skodelica, magnet, razglednica ipd.  Navijaški rekviziti, kot npr.: kapa, klobuk, pleten šal, zastava oz. transparent, velika rokavica ipd. | IZDELEK 1: | DA NE | DA NE |
|  |  |  |
| Izdelki za otroke (igrače, oblačila, izobraževalni pripomočki, učila, izdelki za življenje v naravi ali z njo) družabne igre za otroke in odrasle. Zaželeno je, da imajo igrače pridobljeno oznako »DOBRA IGRAČA«. | IZDELEK 2: | DA NE | DA NE |
| Zbirateljski izdelki (npr.: magnet, žlička, naprstnik, krožnik, prtički ipd.) |  |  |  |
| Duhoviti izdelki (npr. majice in razglednice z duhovitimi napisi ipd.) |  |  |  |
| Klasični promocijski izdelki, kot npr.: majica, kapa, šal, dežnik, skodelica, magnet, razglednica ipd. |  |  |  |
| 2 | Priložnostni promocijski izdelki | Izdelki, ki se navezujejo na posamezne prireditve, dogodke, srečanja (protokolarne, športne, gospodarske, kulturne idr.) | IZDELEK 1: | DA NE | DA NE |
| Izdelki, ki nastanejo v okviru" co-brandinga" | IZDELEK 2: | DA NE | DA NE |
| 3 | Izdelki področja nacionalne in (ali) regionalne kulinarike in gastronomije. | Nepokvarljivi živilski (prehranski) izdelki, ki jih ni potrebno hraniti v hladilniku (npr. vina, žgane pijače, sadni sokovi, sol in solni cvet, bučno olje, oljčno olje, čokolade idr.) | IZDELEK 1: | DA NE | DA NE |
| Orodja in pripomočki za pripravo značilnih slovenski jedi (npr. potičniki, druga lončena posoda, lonec za kuhanje bograča, pekve ali črepnje, posebne lesene deske za rezanje salam in klobas, predpasniki, prijemalne krpe in rokavice, idr.) | IZDELEK 2: | DA NE | DA NE |
| Orodja in pripomočki za postrežbo jedi in pijač (oprema za pripravo značilnih slovenskih pogrinjkov, noži in druga oprema za postrežbo sirov, orodja za postrežbo vin idr.) |  |  |  |
| 4 | Rokodelski izdelki | Izdelki z oznako »Rokodelstvo, Art&Craft, Slovenija«, ki jo podeljuje Obrtno podjetniška zbornica Slovenije. | IZDELEK 1: | DA NE | DA NE |
| Rokodelski izdelki in izdelki maloserijskega ter unikatnega oblikovanja, ki imajo ustrezna slovenska ter mednarodna priznanja in nagrade ter certifikate. | IZDELEK 2: | DA NE | DA NE |
| 5 | Ostali izdelki po izboru izbranega ponudnika | Prodaja po potrditvi naročnika | IZDELEK 1: | DA NE | DA NE |
| IZDELEK 2: | DA NE | DA NE |

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponudnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (žig in podpis zakonitega zastopnika)

**OBRAZEC 3 – Izjave in ponudba**

**Ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v postopku kandidiranja na JAVNI POZIV za izbor izvajalca za ekskluzivno trženje izdelkov linije »I FEEL SLOVENIA«, za dobo 5 let, podaja naslednjo izjavo:**

1. smo pravna oseba ali samostojni podjetnik posameznik, ki ima najmanj dve leti do oddaje ponudbe kot glavno dejavnost registrirano dejavnost trgovine ali posredovanja ali proizvodnje in jo v obdobju zadnjih dveh let do oddaje ponudbe tudi dejansko opravljamo;
2. proti nam ni bil podan predlog za začetek likvidacije ali stečajnega postopka ali za začetek postopka prisilne poravnave in nismo v kakršnemkoli postopku prenehanja poslovanja. Z našimi posli iz drugih razlogov ne upravlja sodišče in nismo opustili poslovne dejavnosti in nismo v katerem koli podobnem položaju;
3. soglašamo, da naročnik vpogleda v vse evidence in podatke v zvezi s poslovanjem ponudnika;
4. sprejemamo vse pogoje, ki izhajajo iz javnega poziva in pripadajoče dokumentacije in se z njimi strinjamo.

|  |  |  |
| --- | --- | --- |
| PONUDBA |  |  |
| PONUJENA VIŠINA LICENČNINE[[4]](#footnote-4) | Navedite višino licenčnine izražene v odstotku glede na število vseh prodanih izdelkov (na prodajnih mestih in v spletni trgovini), ki ste jo pripravljeni plačati SPIRIT v naravi, v obliki prodajnih izdelkov. Licenčnina v naravi je sorazmerna številu posameznih prodanih izdelkov. | \_\_\_\_\_\_\_\_\_\_\_% |
| ŠTEVILO PRODAJNIH MEST PO SLOVENIJI[[5]](#footnote-5) | Navedite skupno število prodajnih mest v Sloveniji, na katerih lahko zagotovite prodajo izdelkov. **Seznam, ki vsebuje naziv in naslov vsakega posameznega prodajnega mesta dodajte kot prilogo tega obrazca**. | Skupno št.: \_\_\_\_\_\_\_\_\_\_\_\_\_\_\_\_\_\_\_ |
| TIPI PRODAJNIH MEST PO SLOVENIJI[[6]](#footnote-6) | Obkrožite oz. navedite tipe prodajnih mest, na katerih boste zagotavljali ponudbo izdelkov. | 1. bencinski servisi, 2. nakupovalni centri in supermarketi 3. specializirane prodajalne 4. hoteli (tudi hostli, apartmaji ipd.) 5. letališča 6. turistično informacijski centri 7. mobilna prodajna mesta (npr. stojnice na prireditvah ipd.) 8. e-prodajna mesta 9. \_\_\_\_\_\_\_\_\_\_\_\_\_\_\_\_\_\_ (opredeli ponudnik) 10. \_\_\_\_\_\_\_\_\_\_\_\_\_\_\_\_\_\_ (opredeli ponudnik) |

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponudnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žig in podpis zakonitega zastopnika)

**Priloga: Seznam prodajnih mest**

1. Pojavljanje določene znamke skupaj z znamko I FEEL SLOVENIA – slednja s svojo pojavo doda vrednost. ter poreklo izdelku oz. storitvi pod določeno blagovno znamko. [↑](#footnote-ref-1)
2. Obkrožite DA, v kolikor je izdelek vsaj 50% izdelan na ozemlju RS. [↑](#footnote-ref-2)
3. Obkrožite DA, v kolikor je izdelek oblikovan na ozemlju RS. [↑](#footnote-ref-3)
4. Navezava na točko 6. Javnega poziva: Merila za izbiro pridobitelja podlicence, merilo št. 4. [↑](#footnote-ref-4)
5. Navezava na točko 6. Javnega poziva: Merila za izbiro pridobitelja podlicence, merilo št. 2. [↑](#footnote-ref-5)
6. Navezava na točko 6. Javnega poziva: Merila za izbiro pridobitelja podlicence, merilo št. 3. [↑](#footnote-ref-6)